**СЪОБЩЕНИЕ**

**Община Севлиево** на основание чл.124б, ал. 2 от Закона за устройство на територията, съобщава че със **Заповед № 490 от 16.05.2023г. на Кмета на Община Севлиево е одобрен:**

Работен устройствен план (РУП) за урегулирани поземлени имоти (УПИ) II-403, III-400, IV-399 в кв. 70 по плана на с. Кормянско, община Севлиево.

Възложители са собствениците на УПИ III-400, IV-399 в кв. 70 по плана на с. Кормянско. РУП се изработва на основание на чл. 113, ал. 2 във връзка с чл. 36, ал. 2 от Закона за устройство на територията – поради необходимост да бъде допуснато отклонение от правилата и нормативите за застрояване, състоящо се в запазване на съществуващата масивна сграда в УПИ III-400 и нейното надстрояване. Същата съгласно направеното геодезическо заснемане се намира на разстояние от 2,20 м. от имотната граница и вътрешната регулационна линия към УПИ II-403, кв. 70.

С РУП се запазва изискуемото отстояние от бъдещото жилищно застрояване в УПИ II-403. Допуснатото отклонение от 2,20 м. представлява намаление с 26,7 % от изискуемото отстояние от 3 м., което е по – малко от допустимото намаление с 1/3 съгласно чл. 36, ал. 2 от Закона за устройство на територията. С РУП са прецизирани и височините на терена и на съседните сгради, които са били реализирани през изминалия период въз основа на извършено геодезическо заснемане, като новата застройка е съобразена с тях.

Устройствените показатели за имотите отговарят на предвидените стойности по ЗРП и устройствена зона „Жм“. Точните стойности на показателите ще бъдат изчислени с инвестиционния проект.

**Обхват на устройствения проект: УПИ II-403, III-400, IV-399 в кв. 70 по плана на с. Кормянско, община Севлиево.**

На основание чл. 215, ал. 1 от ЗУТ, заповедта подлежи на обжалване в 14-дневен срок, по реда на чл. 215, ал. 4 от ЗУТ, пред Административен съд – гр. Габрово, чрез община Севлиево.

На основание чл. 135, ал. 6 от ЗУТ се спира приложението на действащия ПУП, за частите за които се отнася.

Съобщението е поставено на 16.05.2023 г. на таблото за обявления в „Център за административно обслужване“ и е публикувано на Интернет страницата на Община Севлиево**.**